ולנטין מנקין

ולנטין גריגורייביץ' מנקין (ברוסית: Валентин Григорьевич Манкин;  19 באוגוסט 1938 – 1 ביוני 2014) היה שייט סובייטי-יהודי, אלוף אולימפי, השייט היחיד בהיסטוריה של המשחקים האולימפיים שזכה 3 פעמים על שלוש מפרשיות שונות ב-3 אולימפיאדות, בעל 4 מדליות אולימפיות.

ביוגרפיה
מנקין נולד בקייב, אוקראינה.

באולימפיאדת מקסיקו סיטי (1968) זכה מנקין במדליית זהב בשיט על מפרשית מסוג פין, לפני הוברט רודשל מאוסטריה ופביו אלברלי מאיטליה.

באולימפיאדת מינכן (1972) זכה מנקין במדליית זהב ביחד עם ויטלי דירדירה בשיט על מפרשית מסוג טמפסט, לפני אלן וורן ודייוויד הנט מבריטניה וגלן פוסטר ופיטר דין מארצות הברית.

באולימפיאדת מונטריאול (1976) זכה מנקין במדליית כסף ביחד עם ולדיסלב אקימנקו בשיט על מפרשית מסוג טמפסט, אחרי ג'ון אלברצ'ון ואיגוואר הנסון משוודיה ולפני דניס קונר וקון פינדלי מארצות הברית.

באולימפיאדת מוסקבה (1980) זכה מנקין במדליית זהב ביחד עם אלכסנדר מוזיצ'נקו בשיט על מפרשית מסוג סטאר, לפני הוברט רודשל וקארל פרשטל מאוסטריה וג'ורג'ו גורלה ואלפיו פרבוני מאיטליה.

החל משנת 1988 התגורר באיטליה והיה פעיל כמאמן נבחרת איטליה בשיט. נפטר בוויארג'ו שבנפת לוקה באיטליה, ב-1 ביוני 2014.

תארים והישגים 
 בשנת 1987 הונצח מנקין ביד לאיש הספורט היהודי שבמכון וינגייט, מוזיאון המנציח יהודים שהגיעו להישגים ספורטיביים יוצאי דופן.

קישורים חיצוניים

 
 ולנטין מנקין, באתר Jewishsports 
 ולנטין מנקין, באתר Sailingworld 

שייטים יהודים
אלופים אולימפיים: שיט
אלופים אולימפיים מברית המועצות
אלופים אולימפיים יהודים
מקבלי עיטור אות הכבוד
משתתפים יהודים באולימפיאדת מקסיקו סיטי (1968)
משתתפים יהודים באולימפיאדת מינכן (1972)
משתתפים יהודים באולימפיאדת מונטריאול (1976)
משתתפים יהודים באולימפיאדת מוסקבה (1980)
חברי היכל התהילה של הספורטאים היהודים: סובייטים
אלופי עולם בשיט
סובייטים שנולדו ב-1938
נפטרים ב-2014